বিশ শিল্পীর বানানো শিল্পকর্ম মুখোশ নিয়ে গ্যালারি কায়ায় চলছে মুখ ও মুখোশ-৩ শীর্ষক প্রদর্শনী। লম্বা মুখ, গোল মুখ চোটা মুখ, লাল মুখ, নীল মুখ, সবুজ মুখ-হরেকরকম মুখোশ। দলীয় এই প্রদর্শনীতে শিল্পীদের বাছাই করা ১৬৩টি মুখোশ স্থান পেয়েছে। শিল্পকর্মে কাঠ, লোহা, মাটি, সিরামিক, কাচ, কাগজ ও সোলাসহ বিভিন্ন উপাদানের ব্যবহার  করেছেন শিল্পীরা। প্রদর্শনীতে অংশগ্রহণকারী ২০ শিল্পী হলেন-ভবেশ চন্দ্র মালাকার, তরুণ ঘোষ, কাজী রকিব, মাসুদা কাজী, সাইদুল হক জুইস, গৌতম চক্রবর্তী, ফারুক আহমেদ, রেজাউল ইসলাম লাভলু, বিশ্বজিত্ পাল, খন্দকার নাসির আহম্মেদ, আশরাফুল হাসান, মো. আবদুর রহিম, লাফিজা নাজমীন, পিন্টু চন্দ্র দেব, দেবাশীষ মালাকার, সন্দ্বীপ কুমার দেবনাথ, কনক কুমার পথক, সুমন্ত কুমার, অমিত কুচ ও নগরবাসী বর্মণ। ২৬ মার্চ শুরু হওয়া প্রদর্শনীটি চলবে ৬ এপ্রিল পর্যন্ত। গ্যালারি খোলা থাকবে বেলা ১১টা থেকে সন্ধ্যা ৭টা পর্যন্ত। ঠিকানা-গ্যালারি কায়া, বাড়ি ২০,  সড়ক ১৬, সেক্টর ৪, উত্তরা। ০০ রাইমন মোহাম্মদ